Afrikaans: Met ’n bevolking van 2.56 miljoen in 1996 is die Kaapse Metropolitaanse Gebied (KMG) die derde grootste metropool in Suid-Afrika. Die KMG is voorts die tweede grootste bydraer tot die land se BBP, is verantwoordelik vir 8% van werkverskaffing in Suid-Afrika en is ’n gewilde migrasiebestemming, veral vir migrante uit die Ooskaap. Die bevolking van die KMG is demografies jonk met meer vrouens as mans en gedomineer deur die Kleurlingbevolkingsgroep. Elk van die ses plaaslike owerheidsgebiede in die KMG het ’n unieke demografiese profiel. Teen 2021 sal die KMG na verwagting tussen 0.76 miljoen en 1.56 miljoen addisionele inwoners hê. Tygerberg en Sentraal-Kaapstad sal waarskynlik die vinnigste bevolkingsgroei ervaar.